หุ้นสหรัฐฯปิดในแดนลบ
ดัชนีหุ้นดาวโจนส์ ปิดที่ 13,268.65 จุด ลดลง 10.67 จุด ด้านแนสแดค ปิดที่ 3,059.85 จุด  เพิ่มขึ้น 9.41 จุด
3 พ.ค. 2555

ดัชนีหุ้นดาวโจนส์ ปิดที่ 13,268.65 จุด ลดลง 10.67 จุด ด้านแนสแดค ปิดที่ 3,059.85 จุด  เพิ่มขึ้น 9.41 จุด
ข้อมูลที่น่าผิดหวังเกี่ยวกับการเติบโตของภาคแรงงานสหรัฐฯ ประกอบกับตัวเลขทางเศรษฐกิจอันย่ำแย่ของยุโรป ฉุดให้วอลล์สตรีทวานนี้ ปิดลบเล็กน้อย
ดัชนีหุ้นดาวโจนส์ ลดลง 10.67 จุด (0.08 เปอร์เซ็นต์) ปิดที่ 13,268.65 จุด แนสแดค เพิ่มขึ้น 9.41 จุด (0.31 เปอร์เซ็นต์) ปิดที่ 3,059.85 จุด ส่วน เอสแอนด์พี ลดลง 3.51 จุด (0.25 เปอร์เซ็นต์) ปิดที่ 1,402.31 จุด
ขณะที่ราคาน้ำมันโลก ขยับลงพอประมาณ จากข้อมูลสต็อกเชื้อเพลิงที่น่าผิดหวังในสหรัฐฯ รวมถึงข้อมูลการจ้างงานที่จุดชนวนความกังวลต่อเศรษฐกิจของอเมริกา
สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนมิถุนายน ลดลง 94 เซนต์ ปิดที่ 105.22 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน ลดลง 81 เซนต์ ปิดที่ 118.85 ดอลลาร์ต่อบาร์เรล